Startul sezonul estival a venit la pachet cu o invazie de pet-uri, cauciucuri și alte deșeuri plastice pe plaje. De câte ori este furtună în larg, numărul gunoaielor crește, iar pe plajă ajung uneori chiar și bucăți din ușile unor aeronave, dar și uleiuri navale.
Experții spun că poluarea din Marea Neagră a crescut simțitor, mai ales de la începutul războiului din Ucraina, pentru că nivelul traficului naval a crescut considerabil.
La ultima monitorizare, au fost identificate pe nouă sectoare de plajă peste 20.000 de deșeuri din material polimeric artificial, cauciuc, textile, hârtie, carton, lemn, sticlă, ceramică și metal.
Sectorul din Năvodari a înregistrat cel mai ridicat număr de deșeuri, cu 4.901 elemente, urmat de sectoarele din Vama Veche și din Constanța.
”Măcar din perspectivă egoistă să încercăm să nu mai trimitem microplastic în mare și să îl mâncăm după aceea în farfurie, cu hamsia, cu scoicile, cu rapanele pe care le consumăm”, spune Adrian Bălbă, activist de mediu.